Kanak-Kanak "MANGSA" Norma Baharu Oleh: Nor Hidayah Tamrin, 1180208 Suasana aktiviti 'circle time' dijalankan mengikut SOP yang telah ditetapkan di Taska Impian Kasturi,Nilai Impian. NILAI: Anak-anak taska yang berumur lima tahun dan ke bawah merupakan antara mangsa norma baharu yang telah ditetapkan oleh kerajaan berikutan kes Covid-19 yang melanda negara tahun ini. Pengasuh di Taska Impian Kasturi, Nilai Impian, Nor Fifiana Mohd Nor, 24, berkata pihaknya dapat merasai kanak-kanak di sini meluahkan rasa tidak gembira apabila diminta melakukan aktivit seperti 'circle time' dalam keadaan jarak satu meter antara satu sama lain sebagai mematuhi prosedur standard operasi (SOP). Menurutnya, ada juga di antara mereka yang mengeluh kerana ada sesetengah rakan yang lain tidak dapat hadir ke taska seperti biasa dan melakukan Ubaidah, 3 Tahun, sedang leka bermain 'lego' dalam kedudukan yang ditetapkan mengikut SOP. aktiviti bersama kerana ibubapa mereka perlu bekerja dari rumah.
Amalan penjarakan fizikal yang harus dipatuhi sepanjang taska beroperasi adalah perkara yang paling mencabar kepada pengasuh kerana anak-anak ini tidak memahami situasi masa kini dengan sepenuhnya, oleh itu mereka perlu melakukan aktiviti yang boleh membuatkan anak-anak itu leka dan kekal bermain pada kedudukan masing-masing seperti yang ditetapkan dengan jarak satu meter. Anak-anak ini juga perlu diberi pengawasan yang lebih berbanding sebelum munculnya virus Covid-19 terutamanya daripada segi kebersihan, pengasuh perlu memastikan setiap anak-anak mencuci tangan dengan kerap terutamanya sebelum dan selepas melakukan aktiviti seperti bermain, makan, dan lain-lain lagi. Ammar, 4 Tahun(kiri), Atiya, 2 Tahun(tengah), Ammar Shafiq, 3 Tahun(kanan), adalah antara kanak-kanak yang dibenarkan hadir ke taska dalam tempoh PKPB. Cabaran terhadap pematuhan SOP di taska ini bukan sahaja melibatkan pengasuh dan kanak-kanak tetapi ianya juga melibatkan ibubapa. "Sebelum PKPB dilaksanakan ibubapa tidak perlu untuk memandikan anak mereka terlebih dahulu, tetapi kini mereka perlu memandikan anak di rumah sebelum menghantar ke taska". Kata Pengurus Taska Impian Kasturi, Nor Shafira Izatul Shamsudin, 25. Menurutnya, suhu badan kanak-kanak dan penjaga yang menghantar akan diambil setiap kali mereka hadir pada waktu pagi dan begitu juga pada waktu untuk pulang setiap petang, manakala kanak-kanak yang bergejala seperti batuk, selsema dan suhu badan melebihi 37.3 tidak dibenarkan hadir ke taska. Pihak pengurusan Taska Impian Kasturi akan tetap melaksanakan semua prosedur standard operasi (SOP) yang telah ditetapkan dengan sebaiknya sepanjang taska beroperasi walaupun ianya agak sukar dan mencabar demi menjaga kesejahteraan semua pihak.